# data[].attributes.headline
สวัสดีค่ะ ดิฉัน นางสาว

# data[].attributes.body
สวัสดีค่ะ ดิฉัน นางสาวณธิดา กล่อมดี ชื่อเล่น ใบหม่อน ค่ะ อยู่คณะศิลปศาสตร์ สาขาวิชาภาษาอังกฤษ รหัส 6770014 ค่ะ ตัดสินใจศึกษาต่อที่นี่ เพราะสนใจหลักสูตรและรายวิชา สนใจไปแลกเปลี่ยนที่ต่างประเทศกับมหาวิทยาลัยที่ทำ mou กับมหิดล และชื่นชอบบรรยากาศของที่นี่ค่ะ

# data[].attributes.headline
ดิฉันได้เข้าร่วมกิจกรร

# data[].attributes.body
ดิฉันได้เข้าร่วมกิจกรรมปฐมนิเทศของมหาวิทยาลัย สิ่งแรกที่ชื่นชอบคือภายในของอาคารมหิดลสิทธาคาร ซึ่งสะอาด กว้างขวาง และสามารถรองรับคนได้จำนวนมาก ต่อมาดิฉันชื่นชอบและชื่นชมพิธีกรที่ดำเนินกิจกรรม ทั้งสามพูดจาฉะฉาน มีความมั่นใจ และบุคลิกดีมาก แต่แลดูยึดติดกับบทพูดจนเห็นได้ชัดว่าท่องจำ หากปรับใช้มีความเป็นธรรมชาติมากขึ้น จะทำให้ผู้ฟังมีอารมณ์ร่วมและสนุกกับกิจกรรมมากขึ้น นอกจากนี้ดิฉันยังชื่นชอบที่อาจารย์จากแต่ละคณะมีการพูดคำคมหรือเล่นมุก บรรยากาศในงานจึงมีความเป็นกันเอง และดิฉันประทับใจเพื่อนนักศึกษาในคณะศิลปศาสตร์มาก เพราะไม่ว่าจะเป็นช่วงไหนของกิจกรรม นักศึกษาคณะศิลปศาสตร์มีส่วนร่วม สนุกสนานกับกิจกรรม ช่วยสร้างบรรยากาศที่ดี แสดงเอกลักษณ์ความเป็นศิลปศาตร์ และแสดงความภูมิใจในการได้เข้ามาเป็นส่วนหนึ่งของมหิดลตลอดกิจกรรมปฐมนิเทศ การจัดให้ศิลปศาตร์นั่งหน้าสุดติดขอบเวทีนับว่าเป็นความคิดที่ถูกต้องอย่างมาก และสุดท้ายหลังจบกิจกรรม ขณะที่ดิฉันกำลังเดินไปขึ้นรถแทรม ดิฉันสังเกตเห็นนักศึกษาหญิงคนหนึ่งยืนอยู่หน้าป้ายรถแทรมอีกจุดหนึ่ง เธอดูสับสน ดิฉันจึงรวบรวมความกล้าเข้าไปสอบถามจนทราบว่าจุดหมายของเธอและฉันคือจุดหมายเดียวกัน ดิฉันจึงชวนเธอขึ้นรถแทรมสายที่ถูกต้องไปด้วยกัน นี่เคยเป็นสิ่งที่ดิฉันไม่กล้าทำ ดิฉันไม่กล้าพูดคุยกับคนแปลกหน้า ประสบการณ์จากกิจกรรมปฐมนิเทศทำให้ตอนนี้ดิฉันได้ทำสิ่งที่ไม่กล้าทำและได้ช่วยเหลือผู้อื่น

___

สิ่งที่ได้เรียนรู้จากกิจกรรม : (1) ความเป็นมาของมหาวิทยาลัยมหิดล (2) บุคลิกในการพูดและการเป็นพิธีกรจากการสังเกตพิธีกรทั้งสาม และ (3) ดิฉันมีความมั่นใจในตัวเองมากขึ้น มีใจกล้าแสดงออกมากขึ้น และไม่กลัวที่จะแสดงความเป็นตัวเองอีกต่อไป

# data[].attributes.headline
ดิฉันได้เข้าร่วมกิจกรร

# data[].attributes.body
ดิฉันได้เข้าร่วมกิจกรรมรักน้องของคณะศิลปศาสตร์ ขณะนั้นดิฉันไม่สบาย ทำให้มีความกังวลในการเข้าร่วมกิจกรรม กลัวว่าจะเข้าร่วมกิจกรรมไม่ไหว แต่รุ่นพี่ต้อนรับและดูแลดิฉันเป็นอย่างดี ทำให้ดิฉันรู้สึกสนุกกับกิจกรรมโดยไม่ฝืนร่างกายของตนเอง อีกทั้งกิจกรรมรักน้องทำให้ดิฉันได้รู้จักเพื่อนใหม่จากทุกสาขาวิชา ได้เจอคนที่มีความชอบเดียวกัน คอยช่วยเหลือสนับสนุนกัน ดิฉันและเพื่อนสนิทรู้จักกันในกิจกรรมนี้ด้วย และการจัดการดำเนินงาน รายละเอียดต่างๆ ในกิจกรรมแสดงให้เห็นถึงความใส่ใจของรุ่นพี่ โดยรวมดิฉันรู้สึกประทับใจมาก

___

สิ่งที่ได้เรียนรู้จากกิจกรรม : (1) ได้เปิดมุมมองใหม่ๆ เมื่อทำความรู้จักกับเพื่อนใหม่ (2) ได้เห็นวิธีการทำงานของรุ่นพี่ ซึ่งดิฉันและเพื่อนๆ จะต้องศึกษาต่อยอดเพื่อจัดกิจกรรมรักน้องในปีการศึกษาถัดไป (3) คนเรามาจากต่างที่ มีประสบการณ์ต่างกัน ต้องเปิดใจให้กว้าง รับฟัง และพยายามทำความเข้าใจกัน

# data[].attributes.body
MU005 เป็น staff งาน Open House ของคณะ

ดิฉันได้รับโอกาสในการเป็นวิทยากรแนะนำและให้ข้อมูลผู้เข้าร่วมงานเกี่ยวกับการเข้าเรียนในรอบพอร์ตฟอลิโอ้ และข้อสำคัญในการทำพอร์ตฟอลิโอ้ นี่เป็นครั้งแรกที่ดิฉันได้ทำหน้าที่เช่นนี้ ทั้งยังเป็นในระดับมหาวิทยาลัย ดิฉันรู้สึกตื่นเต้นเป็นอย่างมาก แต่ดิฉันก็ทำอย่างเต็มที่ และได้ผลรับที่ดีจากอาจารย์และผู้เข้าร่วมกิจกรรม นอกจากนี้ในช่วงบ่ายดิฉันมีหน้าที่ในส่วนต้อนรับของกิจกรรมแนะนำคณะและรายวิชา ดิฉันช่วยกันทำหน้าที่กับเพื่อนๆ อย่างเต็มที่ และก็มีเรื่องราวที่ไม่คาดคิด นั่นคือมีนักเรียนมัธยมขอดูตัวอย่างพอร์ตฟอลิโอ้ แต่เดิมในกิจกรรมนี้ไม่มีตัวอย่างพอร์ตฟอลิโอ้ แต่ดิฉันซึ่งเป็นวิทยากรในช่วงเช้านั้นมีไฟล์พอร์ตฟอลิโอ้อยู่ในมือพอดี ดิฉันจึงได้ขออนุญาตอาจารย์เปิดให้ผู้เข้าร่วมกิจกรรมได้ดู ดิฉันรู้สึกดีใจมากที่ได้เตรียมความพร้อมล่วงหน้าเป็นอย่างดี นำไฟล์ใส่แฟลชไดร์ฟไว้ จึงสามารถทำประโยชน์ให้กับคณะและผู้เข้าร่วมกิจกรรมได้

___

สิ่งที่ได้เรียนรู้จากกิจกรรม : (1) การพูดให้ข้อมูล(การเป็นวิทยากร) (2) การทำงานร่วมกับผู้อื่นในระดับมหาวิทยาลัย (3) ความสำคัญในการเตรียมความพร้อม หากเราเตรียมตัวดี มีความมุ่งมั่นและตั้งใจ ผลลัพธ์ที่ออกมาก็มีแนวโน้มที่จะดีตาม

# data[].attributes.headline
MU013 เข้าร่วมชมรมของค

# data[].attributes.body
MU013 เข้าร่วมชมรมของคณะ

ดิฉันชื่นชอบการเต้นและมีประสบการณ์ด้านการเต้นมาก่อน จึงตัดสินใจสมัครเข้าชมรม LAqstar ซึ่งก็คือชมรมเต้นของคณะศิลปศาสตร์ ดิฉันรวมกลุ่มกับเพื่อนอีกสามคนในการขึ้นแสดงในงาน Open House ของคณะ งานนี้มีการเตรียมการล่วงหน้าก่อนที่จะรับสมัครนักศึกษาปีหนึ่งเข้าชมรม ถึงแม้ว่าจะไม่ได้รับอาหารกลางวัน ดิฉันและเพื่อนก็ขึ้นแสดง เพราะพวกเราเห็นว่าเป็นโอกาสดีในการทำสิ่งที่ชอบและหาประสบการณ์ในมหาวิทยาลัย พวกเราฝึกซ้อมกันอย่างหนักเพื่อให้การแสดงออกมาดีที่สุด และในงานถัดไปของคณะศิลปศาสตร์ ดิฉันได้รับเลือกให้เป็นตัวแทนชมรมในการจัดการการแสดงและประสานงานกับฝ่ายอื่นอีกด้วย

___

สิ่งที่ได้เรียนรู้จากกิจกรรม : (1) ขั้นตอนการติดต่อขอให้สถานที่ภายในมหาวิทยาลัยเพื่อซ้อมการแสดง (2) การจัดการการแสดง